"No Way to Prevent This", Says Only Nation Where This Regularly Happens

No Way to Prevent This', Says Only Nation Where This Regularly Happens (Esperante: "'Ne eblas preventi ĉi tion', diras la sola nacio en kiu ĉi tio ofte okazas") estas la titolo de serio da artikoloj, eldonitaj de la usona organizo de novaĵa satiro The Onion teme pri la ofteco de kontraŭamasaj pafadoj en Usono, kaj pri la ne-agado post tiaj okazoj. Ĉiu artikolo longas je ĉirkaŭ 200 vortoj, priskribante la lokon de la pafado kaj la nombron da viktimoj, sed alie restas esence sama. Fikcia loĝanto, kutime el ŝtato en kiu ne okazis la pafado, estas citita dirante ke la pafado estis "terura tragedio", sed "neniu povas fari ion ajn por ĉesigi ilin". La artikolo finiĝas elmontrante, ke Usono estas la "sola ekonomie progresinta nacio en la mondo, en kiu proksimume du kontraŭamasaj pafadoj okazis ĉiun monaton dum la pasintaj ok jaroj", kaj ke usonanoj vidas sin kaj la situacion "senhelpaj".

 Fono 
La artikolo unue eldoniĝis la 27-an de majo 2014, sekve de la pafado en Isla Vista, Kalifornio. Ekde tiam, The Onion re-eldonis la saman artikolon 21 fojojn plu ĝis majo de 2022, preskaŭ samvorte, kun nur ŝanĝetoj pri la specifaĵoj de ĉiu pafado. En 2017, Marnie Shure, la direktanta redaktoro por The Onion, diris: "Reeldonante la saman komentarion, tio ĉiun fojon fortigas la originalan komentarion dekoble. ... En la postsekvoj de ĉi tiuj teruregaj aferoj, ni havas tiun ĉi komenton kiu vere eltenas."https://www.vice.com/en_nz/article/neegm7/area-woman-interviews-editor-of-the-onion Post kiam The Onion reeldonis la artikolon la 14-an de februaro 2018, sekve de la pafado ĉe la gimnazio Marjory Stoneman Douglas, Jason Roeder, la skribisto de la originala artikolo el 2014, diris en Twitter ke "mankis al [li] ideo, ke ĝi aplikiĝus por la gimnazio mejlon for de [lia] domo".https://www.marketwatch.com/story/onion-writers-routinely-recycled-mass-shooting-headline-hits-close-to-home-2018-02-15https://twitter.com/jasonroeder/status/963976307879985152 La 25-an de majo 2022, sekve de la pafado ĉe la bazlernejo Robb en Teksaso, The Onion montris ĉiujn versiojn de la artikolo skribitaj ekde 2014 en ĝia reteja hejmpaĝo, kaj en ĝia fluo de Twitter.

 Listo 
Ekde majo de 2022, The Onion eldonis la artikolon 21 fojojn, ĉiu kiel respondo al kontraŭamasa pafado en Usono.
Eldona datoPafado127-an de majo 2014Isla Vista, Kalifornio217-an de junio 2015Charleston, Sud-Karolino31-an de oktobro 2015Roseburg, Oregono43-an de decembro 2015San Bernardino, Kalifornio52-an de oktobro 2017Las Vegas, Nevado65-an de novembro 2017Sutherland Springs, Teksaso714-an de februaro 2018Parkland, Florido818-an de majo 2018Santa Fe, Teksaso913-an de septembro 2018Bakersfield, Kalifornio1029-an de oktobro 2018Pittsburgh, Pensilvanio118-an de novembro 2018Thousand Oaks, Kalifornio121-an de junio 2019Virginia Beach, Virginio134-an de aŭgusto 2019El Paso, Teksaso144-an de aŭgusto 2019Dayton, Ohio1526-an de februaro 2020Milwaukee, Viskonsino1617-an de marto 2021Atlanta, Georgio1723-an de marto 2021Boulder, Kolorado1816-an de aprilo 2021Indianapolis, Indianao1926-an de majo 2021San Jose, Kalifornio2016-an de majo 2022Buffalo, Nov-Jorkio2125-an de majo 2022Uvalde, Teksaso

 Referencoj 

Kategorio:Verkoj de 2014
Kategorio:Pafiloj
Kategorio:Perforto en Usono